Paġna IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Ir-Regolament (UE) Nru 652/2014 jistabbilixxi dispożizzjonijiet għall-ġestjoni tan-nefqa mill-baġit ġenerali tal-Unjoni Ewropea fl-oqsma li jirregolaw is-sikurezza tal-ikel u tal-għalf, is-saħħa u t-trattament xieraq tal-annimali u r-regoli dwar is-saħħa tal-pjanti. L-Artikolu 31 jipprevedi li l-Unjoni tista' tiffinanzja t-taħriġ tal-persunal tal-awtoritajiet kompetenti responsabbli għall-kontrolli uffiċjali, kif imsemmi fl-Artikolu 51 tar-Regolament (KE) Nru 882/2004, sabiex jiġi żviluppat approċċ armonizzat għall-kontrolli uffiċjali u għal attivitajiet uffiċjali oħra biex jiġi żgurat livell għoli ta' protezzjoni tas-saħħa tal-bniedem, tal-annimali u tal-pjanti. Jenħtieġ li jkun jista' jsir il-ħlas tal-imgħax dovut għal ħlas tardiv, abbażi tal-Artikolu 92 tar-Regolament (UE, Euratom) Nru 966/2012 u abbażi tal-Artikolu 111(4) tar-Regolament ta' Delega (UE) Nru 1268/2012. Sabiex ikun hemm il-flessibbiltà fl-implimentazzjoni tal-programm ta' ħidma, jixraq li t-terminu "tibdil sostanzjali" jiġi ddefinit skont it-tifsira tal-Artikolu 94(4) tar-Regolament ta' Delega (UE) Nru 1268/2012. Il-miżuri previsti f'din id-Deċiżjoni huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf, IDDEĊIEDIET KIF ĠEJ: Il-programm ta' ħidma annwali għall-implimentazzjoni tal-"Programm għat-Taħriġ Imtejjeb għal Iżjed Sikurezza fl-Ikel" għall-2018, kif stabbilit fl-Anness, huwa b'dan adottat. Il-programm ta' ħidma annwali jikkostitwixxi deċiżjoni ta' finanzjament skont it-tifsira tal-Artikolu 84 tar-Regolament (UE, Euratom) Nru 966/2012. Il-kontribuzzjoni massima għall-implimentazzjoni tal-programm ta' ħidma għas-sena 2018 ġiet stabbilita għal EUR 17 500 000, u għandha tiġi ffinanzjata mill-approprjazzjonijiet imdaħħla fil-linja baġitarja 17 04 03 tal-baġit ġenerali tal-Unjoni Ewropea għall-2018. L-approprjazzjonijiet stipulati fil-paragrafu 1 jistgħu jkopru wkoll l-imgħax li għandu jitħallas fuq il-ħlasijiet tardivi. Il-bidliet akkumulati lill-allokazzjonijiet għal azzjonijiet speċifiċi li ma jaqbżux l-20 % tal-kontribuzzjoni massima prevista fl-Artikolu 2(1) ta' din id-Deċiżjoni, ma għandhomx jitqiesu bħala sostanzjali skont it-tifsira tal-Artikolu 94(4) tar-Regolament ta' Delega (UE) Nru 1268/2012, meta dawk il-bidliet ma jkunux jaffettwaw b'mod sinifikanti n-natura tal-azzjonijiet u l-għan tal-programm ta' ħidma. Iż-żieda lill-kontribuzzjoni massima stabbilita fl-Artikolu 2(1) ta' din id-Deċiżjoni ma għandhiex taqbeż l-20 %. L-uffiċjal awtorizzanti responsabbli jista' japplika t-tip ta' tibdil imsemmi fl-ewwel paragrafu. Dawk il-bidliet għandhom jiġu applikati skont il-prinċipji tal-ġestjoni finanzjarja tajba u tal-proporzjonalità. Magħmul fi Brussell, is-17 ta' Mejju 2018. Abbażi tal-għanijiet stipulati fir-Regolament (KE) Nru 882/2004 u fid-Direttiva 2000/29/KE, dan il-programm ta' ħidma jinkludi l-azzjonijiet li għandhom jiġu ffinanzjati u l-analiżi tal-baġit għas-sena 2018 kif ġej: Akkwist (implimentat b'ġestjoni diretta): Kuntratti estern għat-twettiq tal-programm ta' taħriġ u għal għodod oħra ta' tagħlim L-allokazzjoni baġitarja globali riżervata għall-kuntratti ta' akkwist fl-2018 tammonta għal EUR 17 500 000. Għall-2018, l-azzjonijiet ta' taħriġ se jkunu dwar is-suġġetti li ġejjin: L-għanijiet operattivi huma li jiġu żviluppati, organizzati u ġestiti programmi ta' taħriġ fl-oqsma identifikati sabiex jiġi żgurat livell għoli ta' kompetenza fost il-persunal tal-kontroll, biex il-kontrolli uffiċjali jsiru aktar uniformi, oġġettivi u effiċjenti fl-UE kollha u biex jikkontribwixxu għal aktar uniformità fil-proċeduri tal-kontroll bejn l-UE u s-sħab li mhumiex fl-UE. Ir-riżultati, kif mistennija mill-Kummissjoni, huma kif ġej: itejbu s-sensibilizzazzjoni u l-għarfien tal-persunal ta' kontroll fl-oqsma identifikati tat-taħriġ; jipprovdu għal fehim komuni tad-dispożizzjonijiet attwali tal-UE u l-għodod relatati mal-kontrolli uffiċjali fl-oqsma identifikati ta' taħriġ; ixerrdu l-aħjar prattiki għall-kontrolli uffiċjali fl-oqsma identifikati tat-taħriġ; jiffavorixxu l-iskambju ta' esperjenzi sabiex jiżdied il-livell ta' għarfien espert u l-armonizzazzjoni fl-approċċ għall-kontrolli uffiċjali fl-oqsma identifikati tat-taħriġ. Il-Korp ta' Konċiljazzjoni huwa magħmul mill-membri li ġejjin: li nħatar għall-perjodu mill-1 ta' Awwissu 2016 sal-31 ta' Lulju 2019; li reġgħet inħatret għall-perjodu mill-1 ta' Awwissu 2018 sal-31 ta' Lulju 2019; li nħatar għall-perjodu mill-1 ta' Awwissu 2016 sal-31 ta' Lulju 2019; li nħatar għall-perjodu mill-1 ta' Awwissu 2016 sal-31 ta' Lulju 2019; u li nħatar għall-perjodu mill-1 ta' Awwissu 2016 sal-31 ta' Lulju 2019. Fi tweġiba għall-kwestjonarju mibgħut mill-Kummissjoni, Pyrotek India Pvt. Ltd indikat li kienet esportat il-prodott ikkonċernat tul il-perjodu tal-investigazzjoni kontra ċ-ċirkomvenzjoni li wasslet għall-estensjoni tal-miżuri għall-Indja (mill-1 ta' April 2012 sal-31 ta' Marzu 2013). Għaldaqstant, Pyrotek India Pvt. Ltd ma ssodisfatx il-kundizzjonijiet stabbiliti fl-Artikolu 11(4) tar-Regolament bażiku. Madankollu, it-talba kien fiha biżżejjed evidenza biex tiġġustifika l-bidu ta' rieżami interim parzjali tal-miżuri kif estiżi għall-Indja skont l-Artikoli 11(3) u 13(4) tar-Regolament bażiku. Matul l-investigazzjoni dwar ir-rieżami interim parzjali, ġie stabbilit li Pyrotek India Pvt. Ltd kienet produttur ġenwin tal-prodott ikkonċernat minn mindu bdiet il-produzzjoni tagħha f'Awwissu 2011 u ma wettqitx prattiki ta' ċirkomvenzjoni. Għaldaqstant, fuq it-talba ta' Pyrotek India Pvt. Ltd. il-Kummissjoni ddeċidiet li terġa' tiftaħ l-investigazzjoni ta' eżenzjoni. Il-ftuħ mill-ġdid huwa limitat għall-valutazzjoni ta' jekk ikunx xieraq li jiġi estiż l-ambitu temporali tal-eżenzjoni għall-perjodu bejn l-20 ta' Diċembru 2013 u l-10 ta' Settembru 2015. Il-ftuħ mill-ġdid huwa limitat għall-eżaminazzjoni ta' jekk ikunx xieraq li jiġi estiż l-ambitu temporali tal-eżenzjoni għall-perjodu bejn l-20 ta' Diċembru 2013 u l-10 ta' Settembru 2015. Informazzjoni mibgħuta lill-Kummissjoni għall-fini tal-investigazzjonijiet għad-difiża tal-kummerċ hija ħielsa mid-drittijiet tal-awtur. Partijiet interessati, qabel ma jippreżentaw lill-Kummissjoni informazzjoni u/jew dejta soġġetti għad-drittijiet tal-awtur ta' terzi persuni, iridu jitolbu permess speċifiku lid-detentur tad-drittijiet li jippermetti b'mod espliċitu a) li l-Kummissjoni tuża l-informazzjoni u d-dejta għall-iskop ta' dan il-proċediment tad-difiża tal-kummerċ u b) li tipprovdi l-informazzjoni u/jew id-dejta lill-partijiet interessati f'din l-investigazzjoni f'għamla li tippermettilhom li jeżerċitaw id-dritt tad-difiża tagħhom. Partijiet interessati li jagħtu tagħrif "Ristrett" huma mitluba jipprovdu sommarju mhux kunfidenzjali tiegħu skont l-Artikolu 19(2) tar-Regolament bażiku, li jiġu mmarkati "For inspection by interested parties" (Għall-ispezzjoni mill-partijiet interessati). Jenħtieġ li dawn is-sommarji jkunu ddettaljati tant li jippermettu li l-qofol tat-tagħrif imressaq b'mod kunfidenzjali jinftiehem raġonevolment. Jekk parti li tipprovdi informazzjoni kunfidenzjali tonqos milli tagħti raġuni ġusta għat-talba għal trattament kunfidenzjali jew ma tipprovdix sommarju mhux kunfidenzjali tagħha fil-format u l-kwalità mitlubin, il-Kummissjoni tista' tinjora din l-informazzjoni sakemm ma jkunx jista' jintwera b'mod sodisfaċenti minn sorsi xierqa li l-informazzjoni hija korretta. Partijiet interessati huma mistiedna jressqu s-sottomissjonijiet u t-talbiet kollha permezz tal-posta elettronika inklużi dokumenti skenjati ta' prokuri u ta' ċertifikazzjoni, bl-eċċezzjoni ta' tweġibiet voluminużi li jiġu mressqa fuq CD-ROM jew DVD bl-idejn jew permezz ta' ittra reġistrata. Meta jużaw il-posta elettronika, il-partijiet interessati jesprimu l-qbil tagħhom mar-regoli applikabbli għas-sottomissjonijiet elettroniċi li jinsabu fid-dokument "KORRISPONDENZA MAL-KUMMISSJONI EWROPEA F'KAŻIJIET TA' DIFIŻA TAL-KUMMERĊ" ippubblikat fuq is-sit web tad-Direttorat Ġenerali għall-Kummerċ: http://trade.ec.europa.eu/doclib/docs/2014/june/tradoc_152577.pdf. Il-partijiet interessati jridu jindikaw l-isem, l-indirizz, in-numru tat-telefown u indirizz tal-posta elettronika validu tagħhom u jridu jiżguraw li l-indirizz tal-posta elettronika pprovdut ikun indirizz elettroniku tax-xogħol uffiċjali operattiv u ċċekkjat kuljum. Ladarba jingħataw id-dettalji ta' kuntatt, il-Kummissjoni se tikkomunika mal-partijiet interessati permezz tal-posta elettronika biss, dment li ma jitolbux li jirċievu d-dokumenti kollha mingħand il-Kummissjoni permezz ta' mezz ieħor ta' komunikazzjoni jew sakemm in-natura tad-dokument li għandu jintbagħat ma tkunx teħtieġ l-użu tal-posta reġistrata. Għal aktar regoli u informazzjoni dwar il-korrispondenza mal-Kummissjoni inklużi l-prinċipji li japplikaw għas-sottomissjonijiet bil-posta elettronika, jenħtieġ li l-partijiet interessati jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: F'każijiet fejn xi parti interessata tirrifjuta l-aċċess jew ma tipprovdix it-tagħrif meħtieġ fil-limitu tal-iskadenzi, jew tfixkel b'mod sinifikanti l-investigazzjoni, is-sejbiet proviżorji jew finali, pożittivi jew negattivi, jistgħu jsiru abbażi tal-fatti disponibbli, skont l-Artikolu 18 tar-Regolament bażiku. Meta jinstab li xi parti interessata tkun tat informazzjoni falza jew qarrieqa, l-informazzjoni tista' tiġi injorata u jistgħu jintużaw il-fatti disponibbli. Jekk parti interessata ma tikkooperax jew tikkoopera parzjalment biss u s-sejbiet għalhekk ikunu bbażati fuq fatti disponibbli skont l-Artikolu 18 tar-Regolament bażiku, ir-riżultat jista' jkun anqas favorevoli għal dik il-parti milli kieku tkun ikkooperat. Nuqqas li tingħata tweġiba kompjuterizzata ma jiġix ikkunsidrat bħala nuqqas ta' kooperazzjoni, dment li l-parti interessata turi li biex tippreżenta t-tweġiba kif mitlub ikun iwassal għal piż żejjed mhux raġonevoli jew kost addizzjonali mhux raġonevoli. Jenħtieġ li l-parti interessata tikkuntattja l-Kummissjoni immedjatament. Il-partijiet interessati jistgħu jitolbu l-intervent tal-Uffiċjal tas-Seduta fi proċedimenti kummerċjali. L-Uffiċjal tas-Seduta jagħmilha ta' medjatur bejn il-partijiet interessati u s-servizzi ta' investigazzjoni tal-Kummissjoni. L-Uffiċjal tas-Seduta jirrieżamina t-talbiet għall-aċċess tal-fajl, it-tilwim dwar il-kunfidenzjalità tad-dokumenti, it-talbiet għall-estensjoni tal-limiti taż-żmien u t-talbiet minn terzi persuni għal smigħ. L-Uffiċjal tas-Seduta jista' jorganizza smigħ ma' parti interessata individwali u jagħmilha ta' medjatur biex jiżgura li d-drittijiet tad-difiża tal-partijiet interessati jkunu qed jitħaddmu b'mod sħiħ. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq is-sit web tad-DĠ Kummerċ (bl-Ingliż): http://ec.europa.eu/trade/trade-policy-and-you/contacts/hearing-officer Dan l-avviż jikkonċerna l-impriżi li ġejjin: HgCapital LLP ("Hg", ir-Renju Unit), TA Associates L.P. ("TA", l-Istati Uniti tal-Amerika), L-Access Group ("Access", ir-Renju Unit), ikkontrollat minn TA. Hg u TA jakkwistaw, fis-sens tal-Artikolu 3(1)(b) tar-Regolament dwar l-Għaqdiet, il-kontroll konġunt ta' Access kollu kemm hu. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Hg hija kumpanija ta' ekwità privata li tamministra fondi ta' investiment li jinvestu prinċipalment fl-Ewropa. Għadd ta' kumpaniji fil-portafoll tal-Hg jipprovdu servizzi tal-IT, inkluża l-provvista ta' softwer għan-negozju, TA hija kumpanija ta' ekwità privata attiva fl-Amerika ta' Fuq, l-Ewropa u l-Asja. Xi wħud mill-kumpaniji fil-portafoll ta' TA jipprovdu servizzi tal-IT, inkluża l-provvista ta' softwer għan-negozju, Access hija kumpanija fil-portafoll ta' AT u primarjament tipprovdi firxa ta' soluzzjonijiet ta' applikazzjonijiet tas-software għall-impriżi fil-Financial Management Solutions and Human Capital Management, inklużi soluzzjonijiet speċifiċi għall-industrija tal-ospitalità, ir-reklutaġġ, is-saħħa u l-kura soċjali, il-manifattura u d-distribuzzjoni, l-edukazzjoni, mhux għall-profitt u industriji oħra. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: Goodyear Tire & Rubber Company (l-Istati Uniti tal-Amerika); Bridgestone Corporation (il-Ġappun); Goodyear u Bridgestone jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll konġunt ta' TireHub. Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi f'impriża konġunta (joint venture, JV). L-attivitajiet kummerċjali tal-impriżi kkonċernati huma: Goodyear hija bbażata fl-Istati Uniti tal-Amerika u timmanifattura u tiddistribwixxi tajers u prodotti u servizzi relatati, u hija attivi madwar id-dinja; Bridgestone hija korporazzjoni Ġappuniża li hija attiva madwar id-dinja fil-manifattura u l-bejgħ ta' prodotti tat-tajers u tal-gomma; TireHub se tikkombina n-negozji Amerikani tad-distribuzzjoni bl-ingrossa ta' tajers ta' Bridgestone u Goodyear biex toffri servizzi ta' forniment u ta' distribuzzjoni bl-ingrossa, lil klijenti f'firxa wiesgħa ta' prodotti u ta' netwerk imwessa' ta' postijiet madwar l-Istati Uniti tal-Amerika. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt:
Extracted from C_171_2018.html